Forhandlingerne om en ny overenskomst for de offentligt ansatte er brudt sammen. Det betyder, at en storkonflikt kan være på vej, og i så fald vil en række faggrupper strejke fra 4. april. Dansk Sygeplejeråd har mandag meldt ud, hvilke nordjyske sygeplejersker, der er udtaget til at strejke, hvis ikke konflikten bliver løst. - Det er rigtig ærgerligt, hvis vi ender med at må strejke – hvis vi virkelig skal helt der ud, før arbejdsgiverne forstår, at der skal være fremskridt og ikke forringelser for alle offentligt ansatte, siger Jytte Wester, formand for Dansk Sygeplejeråd, Kreds Nordjylland, i en pressemeddelelse. Det er Danske Regioner, Kommunernes Landsforening og fagforeningerne for Danmarks 745.000 offentligt ansatte, der skal blive enige om en ny overenskomst. Sker det ikke inden 4. april, bryder en storkonflikt ud. - Vi håber ikke, strejken bliver nødvendig. Men ved disse overenskomstforhandlinger kan vi se, at det for arbejdsgiverne udelukkende handler om at presse forringelser igennem for de offentligt ansatte – så der er meget mere på spil end lønnen. Derfor er vi nødt til at stå fast og stå sammen med lærerne, politifolkene, pædagogerne og alle de andre offentligt ansatte – ellers er konsekvensen, at vi kommer til at acceptere en kontinuerlig udhuling af vores kollektive overenskomster, siger Jytte Wester. Disse sygeplejersker er udtaget til strejke Dansk Sygeplejeråd har offentliggjort, hvilke nordjyske sygeplejersker, der vil blive berørt af en eventuel strejke. Der er tale om følgende afdelinger: Brønderslev Kommune Visitationen, Rådhusgade 5 i Dronninglund Rehabiliteringsafdelingen, Tolstrupvej i Brønderslev Jammerbugt Kommune Myndighedsafdeling/visitation, administrationsbygningen på Vestergade i Brovst Frederikshavn Kommune Visitationsenheden, Rådhusalle i Frederikshavn Aalborg Kommune Ældre- og Handicapforvaltningen, Udskrivningsenheden, Mølleparkvej i Aalborg Myndighedshuset, Lindholms Brygge i Nørresundby Mariagerfjord Kommune Visitationen, Himmerlandsgade i Hadsund Akut-team, Fayesgade i Hobro Morsø Kommune Visitationen, Jernbanevej i Nykøbing Mors Rebild Kommune Visitationen, Jernbanegade i Nørager Thisted Kommune Thisted Kommune Hjemmesygeplejen SYD, Jernbanegade i Hurup Thy Thisted Kommune Hjemmesygeplejen NORD, Industrivej i Thisted Thisted Kommune Hjemmesygeplejen SYD, Kærvej i Snedsted Thisted Kommune Sundhedsplejen, Ringvej i Thisted Vesthimmerlands Kommune Hjemme- og sygeplejen i Farsø Hjemme- og sygeplejen i Løgstør Hjemme- og sygeplejen i Aalestrup Hjemme- og sygeplejen i Aars Visitationen, Frederik IV Plads i Farsø Hjørring Kommune Hjemmesygeplejen Nord, Østergade i Hjørring Hjemmesygeplejen Syd, Aalborgvej i Hjørring Hjemmesygeplejen Vest, Nordens Allé i Hjørring Helhedstilbuddet, Egholmsvej i Hjørring Sundhedsplejen, Springvandsplads i Hjørring Visitationen, Springvandsplads i Hjørring AUH, Klinik Hoved-Orto, Aalborg Ambulatorium for Øre-Næse-Halskirurgi Operation Øre-, Næse-, og Halskirurgi Ambulatorium for Kæbekirurgi Ambulatorium for Øjensygdomme Ambulatorium for Ortopædkirurgi AUH, Farsø Ambulatorium for Ortopædkirurgi Operation Ortopædkirurgi Sengeafsnit for Ortopædkirurgi 04 Anæstesi Ambulatorium Medicin AUH, Frederikshavn Sengeafsnit for ortopædkirurgi - OK3 Ambulatorium Operation ortopædkirurgi Regionshospital Nordjylland, Frederikshavn Anæstesi, Frederikshavn Operation, Kirurgi Opvågnings- og modtageafsnit OM2 Ambulatorium for hormonforstyrrelser / Endokrinologisk ambulatorium Dagafsnit for Kirurgi (AK 1) Regionshospital Nordjylland, Thisted Sengeafsnit K3 / T121 Operationsafsnit, skopienhed og dagkirurgi.  / T128 Billeddiagnostisk afsnit, Thisted Specialsektoren Bostedet Kærvang, Asylgade og Strandparken i Nykøbing Mors Bostedet Hadsund, Kjeld H. Jensens Vej i Hadsund SOSU Nord SOSU Nord Aalborg, Kursus- og Udviklingscenter
En storkonflikt er under opsejling, efter at overenskomstforhandlingerne for de offentligt ansatte er brudt sammen. Det står nu klart, hvilke nordjyske sygeplejersker, der kan ende i strejke.